الحمد لله والصلاة والسلام على رسول الله صلى الله عليه وسلم آآ النهاردة هنتكلم عن احداث الهجرة لان احنا اخر حاجة وقفنا عندها آآ سيدنا مصعب راح المدينة واهل المدينة يعني تقبلوا الاسلام ودخل فيهم كتير في اسلام وشفنا الاوس والخزرج. وهم بيقبلوا على الاسلام بعد ما سيدنا سعد
آآ ابن معاذ وسيدنا وسيدنا حكينا الكلام ده. فالنبي صلى الله عليه وسلم هو كان اصلا مواعدهم على ميعاد بعديها بسنة. انه احنا بعد ما اتقابلنا اول مرة وتعاهدنا على على البزرة دي الستة اللي في الاول دول
اه النبي صلى الله عليه وسلم آآ بعد كده جولوا كم واحد؟ اتناشر واحد اهم جم اتناشر واحد وبعد كده النبي صلى الله عليه وسلم عايدهم برضو بعديها سنة البيعة التانية اللي هتحصل دي هي هتبقى خلاص فكرة الهجرة اصلا خلاص ان احنا كده اتفقنا وقرار الهجرة هيطلع فالنهاردة
نتكلم عن احداث الهجرة وبزعل جدا لما بتيجي لخطبة الجمعة اللي هي بتاعة الهجرة دي مين جابه تمام يعني بحس ان الخطبة انا ما طلعتش منها بحاجة في حين انه احداث الهجرة هي مش مش مش لوحدها فيها دروس. لا يعني يعني فعلا ممكن يتعمل عليها كتب. ممكن يتعمل عليها دروس
فرق شاسع ما بين للاسف التركيز البسيط بتاع ايه اللي حصل وآآ ونطلع بايه وما بين فعلا حقيقة الموضوع فتعالوا النهاردة نحاول يعني يعني مش بس نتعرف على ايه اللي حصل. نحاول نطلع بحاجات مهمة من اللي حصلت
فاول حاجة النبي صلى الله عليه وسلم آآ في مواسم الحج هيبدأ يقابل اهل المدينة تاني او الانصار بقى هيبقى من اول النهاردة هيبقى اسمهم الانصار. لان دول اللي نصروا النبي صلى الله عليه وسلم والاسلام والمسلمين. في الوقت انه الاسلام والمسلمين كانوا محتاجين حد ينصرهم. عشان كده سموا بالانصار
والنبي صلى الله عليه وسلم هيقابلهم مرة اخيرة ويبايعوه مرة اخيرة فسميت ببيعة العقبة التانية او او الكبرى. خلاص العملة الاولانية بتسمى اما الاولى يا اما باعت صحابها كانوا بيسموها بيعة النساء
انما المرة دي اسمها البيعة الكبرى العقبة ده المكان اللي اتقابلوا فيه يعني. حتة في مكة يعني فايه اللي حصل قابل النبي صلى الله عليه وسلم كم واحد بقى المرة دي
قابل خمسة وسبعين فرد تلاتة وسبعين رجل وامرأتين وقابلهم النبي صلى الله عليه وسلم بالليل بالسر يعني اتفق معهم هنتقابل بالليل خلي بالكم الموضوع مش مش مش اللي هو خلاص انا بقى عندي لأ ده هو اصلا اهل المدينة فيهم
كفار كتير جدا لان كمان شوية بعد ما الاسلام يخش هيزهر المنافقين وهيفضل ناس على الشرك ولا زال في واليهود ولا زال في المدينة. فمش معنى ان هو اصلا هيقابل ناس انه عادي. واهل مكة نفسهم ما يرضوش بده. فكان لسه الموضوع في الجانب السري ده
فالنبي صلى الله عليه وسلم قابلهم بالليل مين مين اللي كان مع النبي صلى الله عليه وسلم حضر معه البيعة دي يا عمو اللي هو العباس كان في سيدنا ابن عباس ابوه بقى العباس
سيدنا العباس عشان نبقى فاهمين طبيعة الموضوع سيدنا عباس كان بالنسبة للنبي صلى الله عليه وسلم واحد هيسلم وهيكتم اسلامه وهيعيش في مكة على انه مش مسلم وهيبلغ النبي صلى الله عليه وسلم باخبار عمره ما كان هيعرفها غير كده
ده كان دوره وحتى في البيعة دي آآ الناس ما كنتش عارفة هو مسلم ولا مشرك وحتى قرار اسلامه احنا مش عارفين هو في اللحزة دي كان مسلم ولا لأ بس ده كان وضع سيدنا عباس. ما هاجرش لما هاجره وفضل قاعد في مكة. عارفين سيدنا العباس راح للنبي صلى
سلم امتى هم قعدوا في المدينة كم سنة؟ عشر سنين لحد فتح مكة عارفين سيدنا العباس راح لهم امتى؟ وهم جايين يفتحوا مكة خلاص بقى ما هو دوره خلص هو ايه
فسبحان الله العباس من الناس اللي حتى الناس مش فاهمة هو اسلم امتى آآ من كتر ما هو ما كانش زاهر. فيه ناس هو اسلم لما خرج من مكة آآ انما لأ
هو من قبل كده وهو هيعتبر ايه الشخص المتخفي اللي قاعد في مكة عشان النبي صلى الله عليه وسلم. فحضن البيعة دي وهو اللي اتكلم مع الانصار العباس عشان كده بقول لكم الكلام يوضح كده اوي
هو اللي اتكلم مع الانصار. وهو اللي قال لهم خلوا بالكم انتم بتبايعوا على ايه خلوا بالكم انتم بتبايعوا على ايه انتم بتبايعوا على ايه ؟ بتبايعوا على حرب الاحمر والاسود. كانوا بيقولوا كده. حرب العرب والعجم. انتم هتخشوا في حيطة
انت دلوقتي جاي تعلن الحرب على الشرك وعلى الكفر وعلى القبائل وعلى وجاي ترفع راية جديدة راية الاسلام راية التوحيد وبتقطع الوصال وقصة الولاء والبراء انه المسلم هو اللي بس هيبقى حبيبي وهيبقى له
مكانة ويبقى عندي اخوة وغير المسلم ده خلاص بيتصنف على انه غير مسلم ايا كان قبيلته ايه وهتعامل معه بالشروط انتم جايين في حاجة كبيرة فخلوا بالكم شوفوا مين اللي بيقول كده
عباس هو اللي بيقول لهم كده وعايز اقرا آآ معكم نص البيعة. هم قالوا النبي صلى الله عليه وسلم عايزنا نبايعك على ايه؟ هنتفق على ايه فالنبي صلى الله عليه وسلم قال تبايعوني على
اسمع بقى تبايعوني على السمع والطاعة النشاط والكسل وانت قادر وانت مش قادر والنفقة. يعني لو احتجت فلوس هتدوني عشان الاسلام في العسر واليسر وانت معك فلوس وانت برضه لو محتاجها
وعلى الامر بالمعروف والنهي عن المنكر. نصرة الدين ده ونشر الدين ده مسئوليتك. الامر بالمعروف والنهي عن المنكر. وان تقوموا في الله لا تخافوا لومة لائم. يعني انت هتشيل الدين ده وهتقوم تتكلم عنه وهتقوم تشتغل عشانه. ما فيش حد هيوقفك. ما فيش حاجة هتخوفك
وعلى ان تنصروني وتمنعوني كما تمنعون ابناءكم ونساءكم هتحموني وهتدافعوا عن الدين ده وعننا كانك بتدافع عن اهلك بالزبط فتمنعوني اذا قدمت عليكم فتمنعوني اذا قدمت عليكم بعد كده عشان اقول ايه ولكم الجنة
ده نص البيعة في اي كتاب سيرة ولكم الجنة نقطة وانا باسمع الكلام ده عارفين ما فيش ما فيش يا جماعة ما فيش تزيين ما فيش تحوير هو اللي عايز يعبد ربنا
لازم يعمل حسابه ان هو لما بيقول انا هسمع كلام ربنا انا عايز اعبد ربنا ده معناها انا ناوي اجاهد نفسي يعني دي معناها ايه معناه انا ناوي اجاهد نفسي. انا ناوي ابطل الحاجات الحرام. انا هوايا في حاجة معينة انا ناوي ان انا اخالف هواي في الحاجة دي. انا هوايا
اسمع حاجة معينة انا ناوي ان انا اجاهد نفسي في الحاجة دي يعني لازم تبقى عارف كده يعني النبي صلى الله عليه وسلم ما رحش قال لهم بصوا هتصلي لو قادر ولو عايز تصوم صوم وقشطة نطلع صدقة لو معك زيادة ولو مش معك عادي وكده كده عش الدنيا
اه يعني الموسم لازم يبقى ناجح في الدنيا. شف انت هتعيش ازاي وكل واشرب واضحك والاسلام لطيف. النبي صلى الله عليه وسلم ما اتكلمش كده ليه؟ لانه ده كده كده معروف
ده كده انت مش محتاج تسمعه عن الاسلام اللي انت محتاج تسمعه هو اللي انت بتخبيه كده. يعني عايز الاسلام من غيره وده اللي ما ينفعش النبي صلى الله عليه وسلم يبايع حد الا به
يعني ما ينفعش النبي صلى الله عليه وسلم يبايع حد الا عليه. يعني لازم تبقى على دي زي بنو شيبان كانت رفض البيعة كان عشان ايه كان عشان هم مش عايزين يواجهوا حد. يجاهدوا حد
ففكرة ان انا انا عشان كده ايه يعني فكرة انك تجر رجل حد بكلام غلط ده لازم يبقى حد بعيد اوي اوي اوي يعني عارفين النبي صلى الله عليه وسلم مسلا
كان بيألف قلوب الناس ساعات. يعني ايه بيألف قلوب الناس؟ يعني يجيء واحد كافر بعيد اوي مع النبي صلى الله عليه وسلم مثلا غنم فيقول له خد الغنم ده فيقول ايه ده ده انا هبقى مسلم عشان عشان حاجة عشان الفلوس وكده. فاهمين؟ في ناس النبي صلى الله عليه وسلم اتعامل معهم كده
خلاص بس انا مش هتعامل معك كده ولا انت هتعامل مع نفسك كده يعني انت مش بعيد قوي للدرجة دي يعني فكرة آآ تعالى وهتبقى مبسوط وهيبقى معك فلوس وهتبقى غني. دي ما ينفعش تتقال لك
عشان انت عارف كويس قوي الاسلام عامل ازاي وعارف مين ربنا فمش محتاجين اللي هو الزينة دي والشوجر كود ده. بالعكس انت محتاج تواجه نفسك. انه انا هعبد ربنا وعبادة ربنا دي معناها حاجة
معناها مجتمع مسلا ممكن آآ يحسسك بالغربة معناها ممكن اهلي في اوقات يقولوا معناها ان انا صحابي ممكن يتريقوا علينا. معناها حاجات انت عايز ده ولا مش عايز ده بقى ؟ لأ طبعا انا مش عايز ده. ايوة بس طب هتعبد ربنا ازاي
يعني محتاج محتاج العقل هو اللي يفكر شوية مش مشاعري مش نفسي اللي هي عايزة تلعب وخلاص. محتاج اخد قرار وانا راجل وانا فاهم التوابع العباسية الاول بيقول لهم خلوا بالكم من الموضوع
والنبي صلى الله عليه وسلم بيقول لهم البيعة هي كده. تمنعوني كما تمنعوني بس في الاخر ان انا حسام قال لهم ولكم الجنة عشان تبقى فاهم هو انا ايه اللي يدخلني في الحوار ده
ايه اللي يخليني اتعب وايه اللي يخليني اعاني وايه اللي يخليني اضحي وايه اللي يخليني آآ اترك ايه ان في حاجة اسمها جنة والنبي صلى الله عليه وسلم ما كلمهمش عن حاجة غير الجنة. هل الصحابة دول
هم هم نفسهم دول. كمان كم سنة مش هيحكموا العرب كلهم هيحكموا العرب كلهم هيفتحوا مكة وكل القبائل هتسلم هل بعد النبي صلى الله عليه وسلم ما يتوفى بكام سنة
مش هيغلبوا الفرس والروم في عهد سيدنا عمر هيحصل هيغلبوا الفرس والروم النبي صلى الله عليه وسلم ما قال لهمش ده ليه؟ ما كانش يعرف النبي صلى الله عليه وسلم كان دايما يبشرهم بده
كان دايما يبشرهم بده طب ليه النبي صلى الله عليه وسلم ما قالش ده ؟ عشان انت اصلا هدفك من عبودية ربنا هو الجنة وبس الحاجات التانية دي لو جت خير وبركة. لو ما جتش انا مش كنت انا مش بادور عليها اصلا
فانا اقولها لك ليه انت النهاردة هدفك الاساسي من العبودية هو الجنة ده المفروض يبقى هدفك الاساسي. لو انت ده مش هدفك الاساسي انت غلط في اهدافك ومش بقول لك انك ما الاهداف التانية طب انا ما انا عايز ابقى مبسوط في حياتي. ايوة ما انا عارف
بس انا رايح لربنا عشان الجنة بس. طب والانبساط ما اروحلوش عشان لأ اروح له برضو. بس لو ما جاش هي دي الفرق الصغير. يعني سيدنا نوح بيدعو قومه قال
كيف قلت استغفروا ربكم هيغفر له انه كان غفارا يرسل السماء عليكم مدرارا ويمددكم باموال وبنين ويجعل لكم جنات لكنهم على الدنيا يقول لهم ربنا هيديكم دنيا طب ليه ؟ لان ده حقيقي. اللي هيروح لربنا ياخد دنيا واخرة. بس انت ما تتعلقش بالدنيا وانت رايح لربنا
المفروض ما جتش. افرض ربنا يرى ان هي ما تصلحكش يبقى انا المهم ان انا اخد الجنة فمن الاول انا اهم حاجة الجنة يا رب. والحاجات التانية يا رب عايز انجح. وعايز اتجوز وعايز اخلف وعايز ابقى مبسوط وعايز ابقى مستور في الدنيا. طيب ما انا هادعي بده طبعا. والعبادة هي اللي هتجيب ده برضو
بس انا اصلا عايز ده ولا عايز الجنة طب عايز انهي اكتر؟ خلينا نفترض ان عايز كله. طب عايز انهي اكتر النبي صلى الله عليه وسلم بيزرع في الصحابة فكرة انت عينك على الجنة وبس الباقي جه حلو ما جاش
مش موضوعنا خالص فمحتاج ان انت تسمع كلام النبي صلى الله عليه وسلم صح طب انا هاصلي ليه ؟ عشان الجنة طب انا ارتحت في الصلاة في الدنيا ماشي كويس. بس برضو المهم الجنة
ما هو يا افرض العبادة جابت دنيا وما جابتش اخرة ابقى مبسوط كده لا طب افرض كمان تلاتين سنة انت خلصت من الدنيا دي بس طلعت بجنة يبقى ده كل حاجة
فمحتاج تزبط البوصلة. انت بتعبد ليه البيعة سبحان الله نصها والله فيه وضوح. اللي هيعبد يا جماعة مش هياخد الجنة في الدنيا لا بالعكس العبادة فيها مشقة فيها تكليف بس في نفس الوقت هاخد الجنب
تحس دي خلاصة اصلا الهدف من الحياة عشان ما نقعدش نروح ونيجي مع اصل انا كنت عايز الدنيا اصلا. فانا طب لو رحت ربنا هاخدها ولا لأ؟ طب انا كنت عايز ابقى مبسوط واعيط وانا اقرا قرآن. طب انا اصل في ناس عايز يقرا قرآن
عايز يعيط يعني رأيك مش هتعيط هتاخد السواب وتخش الجنة عايز اصوم بس مش عايز احس بالصيام مش هينفع طب عايز اموت ببصري وعايز عايز اصلا ما بقاش عايز ابص مش هينفع برضو. هي لازم تبقى عايز تبص وتغض بصرك. طب ده كده في حوارات ايوة هي فيه حوارات بس فيه جنة
محتاج بس ايه تتقل كده وانت بتفكر على نفسك ايه هي العبودية وعاملة ازاي ؟ وليه باعبد؟ ده ده دي خلاصة البيعة فبعد كده برضه قبل ما يقوموا يبايعوه وقفهم اللي هو سيدنا اسعد ابن زرارة اللي في كان في الاول في الستة اللي استقبل سيدنا مصعب معنا على طول سيدنا اسعد ده من اول الانصار يعني
وقال لهم استنوا نفكر كويس فانا لم نضرب اليه اكباد الابل. احنا ما مشيناش كل ده الا ونحن نعلم انه رسول الله. احنا عارفين انه نبي بس بدأ يقول لهم ايه
لازم تفكروا شوية انتم بيتقال لكم ايه تخيل لما الشيطان يقعد يقول لك يقعد يخوفك هو سيدنا ازعل مش هيخوفهم ده اول واحد هيبايع بس هو بيقول لهم افهموا الكلام صح
في ناس كده بتبقى ايه انا هخش اجرب هجرب الطريقة يعني او داخل ايه انا انا انا هزبط هيخش رمضان طب انا خرجت من رمضان طب انا مش حاسس في ناس بتلعب في الطريق
في ناس طب انا هصلي طب انا لو نجحت ماشي فيه ناس يعني ايه بتشرد في الطريق بتجرب في الطريق بتلعب ده مش هينفع لازم تبقى فاهم اصل العبودية عن عقيدة
فسيدنا اسعد بيقول لهم بيقول لهم اللي انتم داخلين فيه ده دلوقتي مناواة للعرب كافة معاداة للعرب كافة. اقول لهم ايه؟ وقتل خياركم. يعني ايه ما احنا هنجاهد وهنتقتل عشان اللي احنا بنقوله ده. شايفين سيدنا اسعد شايف الفكرة ازاي
وفخذوا اجركم على الله. واما انتم تخافون من انفسكم خيفة فذروه فذروهم يعني لو عايزين الاجر ياللا. انما لو لو حد فيكم مقلق سيبوه ما حدش يبايع. تخيل لما يبقى يبقى مديهم المساحة
يعني انا عشان كده بقول لك ما بحبش ازين الكلام. لو مش قد العبودية ما تعبدش. تخيل هو بيقول لهم كده وهو بيقول لهم كده وهو بيقول لهم ما ينفعش نبقى كده بس لازم نبقى فاهمين
انه صلاة الفجر هتفضل تقيلة كل يوم هتاخد قرار الصالة ولا لا؟ هي كده اه اه كل مرة هتتعصب هيبقى لازم تمسك نفسك ولازم تكزم غيزك هتزبط اخلاقك ولا لأ
اليوتوبيا مش موجودة اللي انا الحمد لله وامتى الصلاة تبقى امتى اخشع وامتى اعيط وامتى بقى البنات ما تفرقش معها هي وايه انت اصلا لسة ما دخلتش في المعمعة بتاعة الدنيا لا بتشتغل ولا
متجوز ولا بتصرف ولا عندك مسئوليات اصلا. انت كل كل حواراتك تسعين في المية من حواراتك ايه البنات بس خلاص بس ولما تتجوز الحوار ده غالبا هيقل اوي اوي يعني. انت تسعين في المية والله انت لو شلت مشكلة ان حياتك انت عندك مشاكل انت ايه المعاصي اللي في حياتك
مش هتلاقي حاجة. يعني اللي عنده مشاكل تبقى البنات والمزيكا مسلا وبيشرب سجاير مسلا. هو ده هو دي الحوارات صح؟ طب لأ هي الموضوع لسه فيه كتير قوي انت بقى عايز تعبد ولا مش عايز تعبد؟ سيدنا اسعد بيقول لهم كده انتم ناويين على العبادة بجد! انتم رجالة بجد
فالصحابة فالانصار يقولوا لي يا سعد امطعنا لان سيدنا سعد حط ايده كده قاموا طعنا يدك اوعى فوالله لا نذر هذه البيعة ولا نستقيلها. يعني ايه؟ انا عمري ما اسيب حاجة زي دي
لان هو بقى في الاخر الدافع كبير. الدافع ان انا هبقى بعبد انا بعمل الحاجة الصح اللي انا اتخلقت عشانها انا كده ضمنت الجنة انا كده ضمنت ان انا اخش الصحابي بيفكر كده. مش مشكلة بقى اللي هيحصل في الدنيا. مش مشكلة اللي ممكن نعانيه. انا فاهم توابعه
في فرق بين انه يبقى فيه مشقة في العبادة وانت المشقة دي تبقى قابلها ولا لأ زي بالزبط اللي عايز يطلع الاول على الدفعة هو ده مش عارف هيتعب قد ايه
اللي عايز اللي عايز يبقى الاول في حاجة. اللي عايز يبقى قوي في حاجة. اللي عايز يبقى متميز في حاجة. هو ده مش عارف انه الطريق فيه مشاكل انما هو مقدر جدا الجايزة اللي هتيجي له
الصحابة كانوا كده ففي واحد فيهم وقف للنبي صلى الله عليه وسلم وكان عنده سؤال مهم اوي. قال له فهل عسيت ان فعلنا ذلك؟ ثم اظهرك الله ان ترجع الى قومك وتدعنا
طب افرض انت والاسلام هترجع بقى مكة وتسيبنا كده؟ قال النبي صلى الله عليه وسلم تبسم وقال بل الدم الدم دمي من والهدم الهدم. انا منكم وانتم مني احارب من حاربتم واسالم من سالمتم. احنا خلاص احنا حاجة واحدة
المسلم بيتحول على طول يبقى حاجة واحدة مع اي مسلم حواليه فالنبي صلى الله عليه وسلم قاعد مع الصحابة خلاص خلصوا البيعة وكله رجع وحصل بلبلة في مكة والشيطان بدأ يقول لهم وبدأ يوسوس لهم والناس سمعت اخبار انه حصل
حاجات بس ما قدروش ان هم ايه ان هم يعملوا مشاكل. يعني بدأوا يمسكوا فيهم وانتم مين وانتم كنتم مع مين واحنا ما لناش دعوة. والموضوع خلص وموسم الحج اتفض والنبي صلى الله عليه وسلم قعد مع المهاجرين. اللي هم اهل مكة المسلمين. وقال لهم اني اريد دار هجرتكم
خلاص انا النبي ربنا اوحى لي ان احنا نهاجر خلاص رأيت سبحة ذات نخل بين لبتين. يعني المكان اللي فيه نخل اللي بين حرتين او لبتين يعني جبلين. ودي فكرة ليه ربنا قدر المدينة بالزات
المدينة يا جماعة كانت حصن عاملة زي الحصن كده اوتوماتيكي كده رباني عاملة حصن فيها جبال بتحاوطها من كل ناحية. ما ينفعش حد يخش لها الا من ناحية واحدة. عشان كده النبي عليه الصلاة والسلام في غزوة الخندق قاموا حافرين خندق. فخلاص ما حدش عارف يخش المدينة دي
فالنبي عليه الصلاة والسلام بيقول لهم خلاص ربنا اوحى لي بالهجرة. النبي صلى الله عليه وسلم امرهم بالهجرة. اي مسلم نعسم كده امرهم. اي واحد مسلم يسيب المكان ده ويروح للمكان ده
وهيسيب اي حاجة من عنده. هيسيب اهله نسيب ولاده لو لو الكفار مسلا ومش عايزين يسلموا هيسيب مراته هيسيب بيته هيسيب فلوسه هيسيب تجارته وهيروح البلد دي انت متخيل القرار ده عامل ازاي
القرار ده بالنسبة لي يعني مش عايز اقول مستحيل ان شاء الله ربنا بس انتحار يعني يعني يعني هقوم دلوقتي واحضر شنطة واقوم اطلع على ما اعرفش يعني ما هي مش مسلا هنروح السويد عشان بس نبقى فاهمين هو رايحين حتة الله يعني عادي
هي ممكن تبقى السدود ممكن تبقى الصومال انا مش فاهم بالظبط بس الفكرة ان انت طب بالنسبة للاهلي يعني في واحد دلوقتي مسلم بس اهله كفار انت متخيل انه الناس بتهاجر
يعني الفكرة دي عجيبة والله ان هو بيسيب وبيسيب ايه؟ يعني يعني احنا بس طالبين من واحد يسيب صاحبته فاهم؟ احنا طالبين من واحد يسيب نتفليكس احنا عايزين واحد والنبي عليه الصلاة والسلام قال كده. قال والمهاجر ما هجر ايه؟ ما نهى الله
المهاجر ده مين المهاجر المهاجر بشكل عام من هجر ايه؟ ما نهى الله عنه عارفين الحديس ده اوله ايه؟ المسلم من سلم المسلمون بلسانه ويده. والمهاجر من هجر ما نهى الله عنه
فدول هاجروا بجد نسب بلده وبيته وشقته وعمارته والشارع بتاعه والنادي بتاعه واصحابه ساب حياته ومش رايح مش اللي هو فاهمين قصدي مش مهاجر كندا وفي هناك بقى تأمين وطبي ومداري هو مش رايح عشان حياة احسن
ده هو بيخسر كل حياته. بيسيب كل حياته في صحابة لما رجعوا فتح مكة ما لقاش بيته لا الكفار خدوا بيوتهم وحولوها وعملوها مش لاقي بيته اصلا هو سايب كل حاجته
بس النبي صلى الله عليه وسلم قال نهاجر. شف الفرق بين الصحابة وبين بقى اللي مطلوب مننا ان انت انت انت محتاج تسيب حاجة عشان ربنا قلت لك في اول البيعة هو ده الاساس
مش هينفع تقول انا عبد وهاعبد وخلاص. لازم في حاجة بتوضح ده العبودية عندك لازم يبقى واقع. فيه حاجات اتسابت فيه حاجات اتغيرت فيه حاجات اتبطلت الصحابة كلهم بدأوا يهاجروا خلاص
والصحابة برضه لما كانوا بيهاجروا ما كانوش بيهاجروا في العلن كده لان برضه للاسف المشركين فيه غل بقى في غل هو مش عايزينهم يسوقوا. طب ما تسيبنا نهاجر احنا بس هنطلع برة البلد لا ما ينفعش
في قصص الصحابة رهيبة زي قصة سيدنا صهيب سيدنا صهيب ده اصلا ما كانش من اهل مكة. اسمه صهيب الرومي هو ما كانش من مكة وهو جه مكة وكان شاطر اوي في التجارة. فبقى تاجر كبير جدا وغني جدا. فوهو مهاجر سيدنا صهيب فخارج بقى بفلوسه بقى وممتلكاته يعني ايه
كان معه فلوس كتيرة يعني فاهل مكة وقفوه فسيدنا صهيب طلع اليه التزامه بالسهم بتاعه. وهو بيقول لهم انتم عارفيني وانا يعني ايه هتموتوني بس هاخد لي اتنين تلاتة معكم. يعني دخلوا في جدال كده
هم مش بيقولوا له تعالوا كده هم داخلين خلاص ياخدوا واحد ويكتفوه ويعزبوه قصة يعني فسيدنا صهيب آآ قالوا جئتنا صعلوكا انت وجبت انت وجيت مكة ولا حاجة ولا معك فلوس واحنا اللي فتحنا لك سكك واحنا
فسيدنا صهيب قال لهم خلاص ادع لكم مالي. طب خدوا كل الفلوس دي وما بستنمش آآ اهل مكة فرحانين فخلاص هات الفلوس دي. فسيدنا صهيب هاجر لوحده رغم انه كان ممكن ياخد فلوسه بس ما رضوش. وهو ما كانش عنده مشكلة
موضوع كبير يا جماعة انه حد ياخد كل ممتلكاتك دي موضوع كبير قوي يعني ان انت يعني مش بنتكلم في مسلا الف جنيه انت محوشها وكده كل ممتلكاتك كل ما تملك
ودي انا يعني دلوقتي صعبة انا بقول لكم دلوقتي صعب. انا معي مسلا شوية فلوس كده صعبة صعبة جدا فسيدنا صهيب وهو رايح للنبي صلى الله عليه وسلم قال ايه ؟ ربح البيع
اللي انت عملته ده صح في في صحابة هاجروا وتعبوا في الهجرة يعني قصة قصة هجرة آآ ام سلمة قصة فظيعة والحديس بتاعها طويل اوي انا مش عارف لو ريناه ماشي. تعالوا نقراه
آآ اللي بتحكي القصة دي هي سيدة ام سلمة حد عارف مين السيدة ام سلمى اه دي النبي صلى الله عليه وسلم تزوجها فدي دي دي ست عزيمة جدا جدا جدا يعني دي من امهات المؤمنين. رضي الله عنه
ام سلمى بتحكي ان هي من اوائل الناس اللي هاجروا هي كانت من اوائل الناس اللي خارجة هي وجوزها وابنها فقالت ايه بقى ؟ لما اجمع ابو سلمة الخروج الى المدينة رحل لي آآ بعيره ثم حملني عليه. يعني ركبت انا وهو وابننا ورايحين
ثم خرج بي. فلما رأته رجال بني المغيرة مين رجال بني المغيرة اه اهله خلاص؟ فقالوا ايه بقى؟ هذه نفسك غلبتنا عليها. يعني يعني انت آآ انت عايز تهاجر هاجر
بس ارأيت صاحبتنا هذه علامة نتركك تسير بها الى البلاد. اهلها بيقولوا له ايه انت نفسك خلاص انت حر. بس انت ما لك ومال بنتنا ما لكش دعوة ببنتنا بنتنا ما تهاجرش معك
وعملوا ايه ومطالعين وما واخدين منه مراته ام سلمة آآ فعملوا ايه فغضب مين اللي غضب اهله من اهلها. ماشي؟ فيه عيلتين كده ها هي عيلتها خرجت تقول له انت واخد بنتها ورايح على فين؟ تعال
عيلته غضبت طالعين وقالوا لها انت واخدة ابننا فين تعالوا. ماشي؟ يعني شفتم العيلة حصل فيها ايه كده سيدنا ابو سلامة واقف وعيلته قامت واخدة ابنه ماشي وعيلتها قامت واخداها
وهي بتقول سبحان الله فتجاذبوا ابني سلمة حتى خلعوا يده. يعني مش ادوه لحد ما كتفه اتخلع انت فاهم الموقف مش اللي هو بيتكلمه وبيتناقشه. لأ ده فيه خناق وفيه زعيق وفيه شد وفيه جزب
حتى خلعوا يده. وانطلق به بنو عبدالاسد. ليه عيلته؟ وحبسني بنو المغيرة وانطلق زوجي ابو سلمة الى المدينة الجملة دي عجيبة وانطلق زوجي ابو سلمة الى المدينة اوعى تفتكر ان ده حاجة سهلة
ده راجل عزيم انه النبي صلى الله عليه وسلم يقول لهم تسيبوا كل حاجة وتهاجروا هو انا مش فاهم مش فاهم يعني اه الحاجات دي يا جماعة اكبر مننا بكتير اوي. ان هو شاف مراته وشاف ابنه
ماشي. طب احساسه ايه وهو ماشي في الطريق؟ يعني انا متخيل ان هو تعبان جدا نفسيا. مرهق جدا بس في الاول وفي الاخر لازم ارضي ربنا في حاجات كده بتبقى الواحد بيعملها وهو وهي تقيلة جدا
تقيلة على نفسه جدا. بس بيبقى عقله بيقول له ما هو احنا لازم لازم نعمل كده. انت عارف كويس قوي ان ده غلط وتقيلة ولسه تقيلة ونفسك تبقى نفسها قوي في الحاجة
وانت من جوة مش قادر بس مش معنى كده انك تهنج سيدنا ابو سلمة قالت ايه فانطلق الى المدينة ففرق بيني وبين زوجي وبين ابني حاجة عجيبة جدا فكنت اخرج كل غداة فاجلس
بالابطح كله غدا يعني الصبح تقوم قعدة قالت ايه؟ فما ازال ابكي حتى امسي انا اصحى الصبح اطلع اقعد اعيط لحد بالليل سنة او قريبا منها انت متخيل الابتلاء؟ الابتلاء فظيع سنة
حتى مر بي رجل من بني عمي خلاص فرأى ما بي فرحمني يعني ايه؟ فشافها كده في يوم من الايام فمراحل عيلتها ولا ايه ما تسيبوها يا جماعة وخلاص اعملوها خلاص روحي
ايه ده في ايه اه في حاجات كده ودي موجودة كتير بس انت لو ما بتركزش زي مسلا سيدنا يوسف امرأة العزيز اه قالت ما جزاء من اراد باهلك سوء الا ان يسجن فارموه في السجن فرمي في السجن
وبعد بضع سنين ايه اللي حصل اه سيدنا يونس قال ايه اه اسأل النسوة ما بال النسوة التي قطعن ايديهن للملك كده صح فالملك قال لهم ايه؟ ما خطبكن؟ ففجأة مرات العزيز تقول له ايه؟ انا روضتها عن نفسي. وانه لم يعني هو ما عملش اي حاجة. الله! انت بتقرا الايات دي والله العظيم تحس هو انت هي ليه قالت
هو ما فيش حاجة لا هددها ولا اتعرفت ولا هي فجأة اه هي فجأة ربنا فجأة فجأة فجأة كده هي قاعدة خلاص روحي الله! طب ما انتم حبستوني ليه! هم نفس الناس
ربنا ربنا بيبتلي لحكمة بقدر ان كل شيء خلقناه بقدر. وبعد كده ربنا يقول ايه؟ وما امرنا الا واحدة كلمح البصر. كلامح بالبصر انت لازم تفهم انه الموضوع يعني هو فعلا مش عقلاني
يعني ما فيش مسلا ايه يبقى انا لو عملت كزا هيحصل كزا دي اصلا ما بتمشيش ما فيش معادلة. للفرج ما فيش معادلة. ايه اللي بيحصل؟ حاجة كده اه واحد كلمني وقام مش عارف ايه وشغله هي بتبقى كده
طب اللي قبلها ده ايه بقى اسمه ايه اسمه ابتلاء عشان ربنا يشوف انت مؤمن به قد ايه وازاي بس ده كله عشان ربنا يرى من قلب سيدنا ام سلمة في السنة دي
هي بتحبه ولا لا؟ هي بتشك فيها ولا لا؟ هي هتصبر ولا لأ؟ هي هتدعيه ولا لأ؟ هي هتفق فيه ولا لأ دي ده اللي بتتحاسب عليه اصلا يعني انت بتبتلى عشان تتحاسب على العبوديات دي
في عبوديات ما بتطلعش الا في الابتلاء. فلازم الابتلاء ييجي عشان العبودية دي يا تطلع يا تتحاسب عشان هي ما طلعتش ربنا يبتليك فتصبر فكده ايه دي دي زي بالزبط الازان ازن فصليت دي اسمها عبودية
وبعد شوية الفرج ييجي عشان ايه خلاص عادي الامتحان ده خلص نكمل بقى الحياة ونخش في امتحانات تانية السيدة ام سلمى كمان شوية جوزها هيموت اللي هو سيدنا سيدنا ابو سلمة
امتحان تاني. من نوع تاني بشكل تاني عشان ربنا يرى برضو منها عبوديات معينة. طلعت ماشي ما طلعتش خلاص افهم ليه ربنا بيبتلي مش اللي هو فيه حاجات بتحصل وخلاص. لأ بتحصل لغاية لعبوديات معينة
في عبودية بتحصل عشان ربنا يشوفك انت خايف منه ولا منهم اكتر بس في اوقات تحصل عشان ربنا يقول لك انت متوكل علي وبتسق في ولا لأ؟ وتبقى الزروف ايه؟ يعني ما هو فكرة الابتلاء عشان الحاجة دي تطلع لازم يبقى الابتلاء فيه آآ
في حكمة فتحس وفعلا بيبقى الابتلاء تحس انه ايه الدنيا الشاشة اسودت كده انا مش فاهم حاجة. او انا مش فاهم حاجة. او مستحيل. حاجات كده وبعد شوية ايه اللي يحصل
قالوا ايه؟ الحقي بزوجك خلاص. الله قالت الحقي بزوجك ان شئت قالت ورد بنو العباس عند ذلك ابني. الله! يعني هو مش بس قال لها ده راحت التانيين اه طبعا لما هاجي انا ممكن اخده. طب خلاص خديه. ايه يا جماعة
عشان ربنا نافز وهو بيقدر ابتلاءات بشكل معين في بدايتها وفي اخرها انت بقى عليك انك تفهم تشوف الابتلاء. تنشغل بالابتلاء انشغل بربنا اللي بيبتليك وهو يريد مني ايه دلوقتي
اه اصبر طب الدنيا بتسود طب الدنيا علامات استفهام طب دور على على العبودية دور على العبودية اللي لازم تعبدها فده يعني شوية مواقف من الهجرة اه في موقف تاني فظيع بصراحة مش عايز انساه
موقف هجرة سيدنا عمر يعني للاسف برضه المنتشر انه سيدنا عمر قام وقال انا مهاجر القصة اللي هي ايه ان هو الوحيد اللي هاجر يعني في العلن وقال لاهل مكة انا مهاجر. يعني اللي عايز مني حاجة يجي لي. وفي الاخر في مسلمين كتير مستضعفين خرجوا معه. بسبب ان هم يعني ايه
يستنصروا به يعني. بس في قصة مش منتشرة خالص ومن القصص القوية جدا. سيدنا عمر كان في الاصل مهاجر هو واتنين يعني في اتنين وهو التالت بتاعهم وهم دول اللي كانوا فعلا طالعين
واحد اسمه الهشام ابن عاص اللي هو اسمه العاص ابن وائل. عاصم ابن وائل ده من كبار كبار كفار قريش وحكينا عنه يعني بس عشان ما نتشتتش دلوقتي. كان ابنه اللي هو الهشام ابن العاص
وكان واحد تاني اسمه عياش ابن ربيعة ماشي فخرج سيدنا عمر معهم فايه اللي حصل؟ فهو سيدنا عمر بيقول ايه آآ خلاص هحاول افتكره بقى فسيدنا ابو عمر بيقول انه احنا خارجين
ايه اللي حصل للهشام ده؟ افتتن يعني ضعف طب واهلي طب واه وتجارتي طب فضعف النبي صلى الله فسيدنا عمر بيقول فخرج هو ومين دلوقتي هو وعياش فلحق به ابو جهل
فابو جهل و عياش ده كانوا اخوات في الرضاعة ابو جهل رايح لعياش يقول له بيقول له ايه؟ يقول له الحق مامتك حبست نفسها ومش تاكل ومش هتشرب ومش هتستحمى ومش هتنام وبتصوت وبتعيط وتعالى الحقها وتعال طب قل لها كلمتين
وبعد كده شف هتعمل ايه ومصيبة وسيدنا عمر يقول له ايه ما لناش دعوة وهنا العياش برضو ايه؟ سيدنا عياش ضعف ورجع مع ابو جهل وافتتح المشكلة ان الموقف ده
آآ يعني اغلبنا بيمر به اغلبنا بيمر به اغلبنا مش عايز يهاجر نتيجة ضعف. الضعف اللي جوة نفسه والضعف ده ساعات يبقى غلط يعني يعني واحد بيحب مامته لدرجة ان هو ايه ان هو ما يروحش لربنا ده غلط
عشان بس تفهم انه في في حاجات غلط بيحب اصحابه جدا لدرجة انه مش هيلتزم عشانهم. ده غلط في واحد ممكن يبقى عارفين عارفين اللي هي لما واحد عايز يسيب صاحبته فاصل انا كده سوحتها وانا كده هي كده في رقبتي ده ضعف غلط
ده ضعف غلط انت ما ينفعش توصل للضعف ده في واحدة ممكن تبقى اصل انا ما اقدرش ازعل ماما فمش عايز تلبس الحجاب. ده غلط في ليفل من الضعف غلط
ده اللي بيقولوا عليه في سورة المؤمنون قالوا ربنا غلبت علينا شقوتنا اخواتنا يعني نفوسنا. يعني اهواءنا غلبتنا. انا ضعفت في ضعف غلط هيخش النار عشان الضعف ده فاوعى تفتكر اصل انا ما بعرفش اواجه الناس. ده ممكن يدخلك في مشكلة كبيرة
في في مرحلة من من ان انا ان انا عندي حياء وعندي ادب وماشي تمام. بس عندي ضعف مش قادر اظهر الحق ده غلط ده ده مشكلة كبيرة. وكل بقى ايه كل واحد فينا عنده ضعف في حتت معينة. بس بتبقى فعلا شف ده ضعف اللي هو ايه
يعني علاقته بامه قوية جدا لدرجة ان هو مش قادر يسيبها كده عشان ربنا ما ينفعش وسيدنا العياش افتتن وسيدنا عمر بيقول احنا كنا بنقعد في مكة في المدينة نتكلم عن اللي زيه
ان دول هيحصل فيهم ايه دول راحوا فين دول خلاص لحد ما نزلت اية اللي هي قالت سورة الزمر آآ قل يا عبادي الذين اسرفوا على انفسهم لا تقنطوا من رحمة الله. سيدنا عمر بيقول انا اول ما قريت الاية دي اول ما نزلت الاية دي قمت كتبتها
وبعتها على طول لمين لعياش وهشام ابن العاص فهو اللي بيحكي دلوقتي سيدنا الهشام هشام نفسه النبي صلى الله عليه وسلم غريب قوي بيبقى غريبة جدا ان انا اكتشفت ان النبي صلى الله عليه وسلم كان له ادعية يقول ايه؟ اللهم انجي عياش ابن ربيعة اللهم انجي هشام كان يدعي لهم
اللي هو انت فيه ناس معينة النبي عليه الصلاة والسلام فاكرهم وعارف انهم يعني كويسين بس ضعفوا فيدعلهم كم فسيدنا هشام ابن العاص يقول انا مسكت الورقة فمش فاهم. يعني هو ليه باعت لي الكلام ده؟ هو فاهم ان ده القرآن بس هو مش فاهم
يعني هو مش مش رابط الموقف بان هو ضعف وان هو في توتن وان هو ربنا بيقول له لو هاجرت خلاص كل حاجة آآ هو هو بيقول قمت قاعد يقول يا رب فهمني
الاية ويقول قعدت ابص فيها قعدت ابص فيها لحد ما قام مهاجر عجيب برضه ان هو ربنا زي زي المرة اللي فاتت برضه لما قلنا على القصيرم فاكرين اللي هو اسلم من غير ما يصلي
اه دخل الجنة من غير ما يصلي لانه مات اول ما اسلم في الحرب عجيب ان ربنا واحد يعني يدي ضهره للطريق وربنا يسيبه ويدعوه ويمهله ويوصل له رسالة ربنا اعز من ده واكرم من ده
مش محتاج ده ربنا له فعلا شئون معنا. بتخلي الواحد والله في نص هدومه يعني ممكن يا رب كل اللي انت بتعمله معي ده يعني فيه صفة صفة الحلم دي عجيبة
مبروك يا رب يعني الحلم يبقى كل ده. انا اعصي وانت حليم. وانا اعصي وانت حليم. الواحد بيبقى حاسس ان هو طب انا هعمل ايه في قصاد ده ولا حاجة هعصي برضه وهو حليم برضه مش ممكن
الواحد بيبقى حاسس ان هو في قمة التقصير مع ربنا عشان كده فعلا مش هنخش الجنة الا عشان هو هيرحمنا انما غير كده لو الموضوع مشي صح او مشي يعني بشروطنا احنا وبدماغنا احنا وبطريقتنا احنا انت
كنت اتخسف بك من خمسين سنة عادي ده الطبيعي بقى مع ان احنا بنتمادى بشوف واحد افتتن وربنا يبعت له وبعد كده يأتي به فخلي بالك لتكون انت من اللي بيفتتن بضعف
في علاقاتك مع الناس يعني مواقف الهجرة كتيرة بصراحة بس آآ بس عايزين ما نخش في هجرة النبي صلى الله عليه وسلم. عشان النهارده غالبا هنطول شوية بس انا عايز اخلص الهجرة كلها يعني
النبي صلى الله عليه وسلم من اواخر اللي هجره آآ وقعد في مكة آآ آآ فترة لحد ما ما قدر ربنا ان هو يهاجر وسيدنا ابو بكر كان ناوي يهاجر النبي صلى الله عليه وسلم قال له استنى
يعني عشان ايه تهاجر معي يعني. وسيدنا جبريل فعلا جه للنبي صلى الله عليه وسلم وقال له دلوقتي تهاجر. والنبي صلى الله عليه وسلم راح لسيدنا ابو بكر والسيدة عائشة اللي بتحكي بتقول هو جاء لنا في
وقت مش طبيعي بيجي لنا فيه. وهو راح له اول ما راح له قال له ايه اخرج من عندك. فضي البيت عشان يعني خلاص هكلمه في حاجة سرية جدا مهمة جدا. وما كانش فيه غير السيدة اسماء والسيدة عائشة
قال له بس ما فيش غير اسماء وعشاء. والنبي عليه الصلاة والسلام قال له ايه؟ اذن لي بالهجرة فقال له ابو بكر الصحبة انا هاجي معك. قال له خلاص الصحبة. وسيدنا ابو بكر
آآ قال له انا ايه انا هجهز الامتعة والبعير والنبي صلى الله عليه وسلم يقول له كلمة غريبة قوي. يقول له بالثمن. يعني ايه بالثمن يعني انا هدفع معي انا سبحان الله فعلا
فيقول له بالثمن وبعد كده يتفقوا على خطة الهجرة. خطة الهجرة بقى فزيعة يعني سبحان الله فعلا آآ واللي حصل اصلا ان هو سيدنا جبريل جا له لانه المشركين خلاص هم عملوا الاجتماع بتاع دار الندوة دي اللي بيجتمعوا فيها وقرروا ان
احنا في اليوم الفلاني هنروح نقتل النبي صلى الله عليه وسلم. خلاص هنروح نقتله يعني قولا واحدا الموضوع خلصان هو اليوم ده هنقضي فيه بقى على موضوع الاسلام ده. زمان على طول اشاعات على طول تهديدات دلوقتي هم قرروا
الموضوع ده وحسموه وفكرة انه هناخد من كل قبيلة واحد فما يبقى خلاص بقى بنو هاشم ما يعرفوش مين هياخدوا تارهم من مين الموضوع تفرق وخلاص. خطة زكية سبحان الله ازاي برضه ربنا يشغلهم عن فكرة فكرة فعلا قوية جدا وده مشكلتهم الاساسية في قتله
بس هم خلاص كفنان فالنبي عليه الصلاة والسلام سيدنا جبريل جا له وقال له ما تنمش اليوم ده عشان كده النبي صلى الله عليه وسلم قال لمين ينام؟ آآ سيدنا علي هتنام مكاني والعجيبة
هتنام مكاني ودي الامانات اللي هترجعها فلان وفلان يعني الموضوع ده غريب جدا بس خلاص احنا طالما فهمنا ان هم بيستكبروا وفاهمين كده الموضوع بالعكس هو ده ما فيش ما فيش امن من ده. اسيب حاجتي عنده واسيب فلوسي عنده
انما قبل كده تستغرب ازاي بيحاربوه يا عم هم فاهمين كل حاجة هو ما ينفعش اصلا يعني صح جدا ان هم الكفار بيعملوه ده. ده اامن واحد في قريش كلها. ده نبي
اسيب طبعا حاجتي عنده. فما بالعكس دي حاجات بتخليك تحس انه في واحد ممكن يرضى لنفسه الكفر او البعد عن ربنا وهو متيقن انه ان انا غلط متيقن ان انا غلط. وحكينا فاكرين ان وليد ابن المغيرة انه فكر وقدر
وقتل كيف قدره كان عارف انما انما احنا بنختار نفوسنا الضلال واحنا عارفين ان ده ضلال عارفين ان ده حرام. احنا عارفين ان ده غلط. احنا عارفين ان ده بيغضب ربنا
احنا في الحاجات الصغيرة كده هم رضيوا في الكفر كله كده بس تحس ان النفوس البشرية بتفكر بنفس الطريقة الشهوات والدنيا واللزة والبريستيج والراحة والكسل هو ده اللي انا عايزه وخلاص
ايا كان ده معناه ايه فسيدنا علي لما كانوا والنبي صلى الله عليه وسلم خرج من بيته وربنا اعمى انه حد يشوفه وجعلنا من بين ايديهم سدا ومن خلفهم سدا فاغشيناهم فهم لا يبصرون
النبي صلى الله عليه وسلم خرج من عندهم وما حدش شافه مع انه عدى من وسطيهم لانه لان انت يعني ايه النبي صلى الله عليه وسلم ده ربنا قال ايه؟ الا تنصروه فقد نصره الله. يعني اللي خلاه يهاجر ربنا واللي نصره لربنا
هو هيبقى معه من اول موضوع لاخره الاول والاخر. ربنا سبحانه وتعالى فالنبي صلى الله عليه وسلم خرج عمل ايه بقى النبي صلى الله عليه وسلم خرج بالليل خالص قبل الفجر
وراح لغار ايه برافو حراء ده اللي نزل عليه الوحي فين؟ غار ثور. غار ثور ثور وحيرات لخبطش اللي كان ايدنا بيتعبد فيه بيتحنف فيه من ذوات العدد. آآ انما غار ثور
ده للنبي صلى الله عليه وسلم راح. ايه غير الثورة ده بقى؟ عشان انت تبقى فاهم القصة خلينا نفترض فيها سريعا. فلنفترض مكة هنا والمدينة هنا. ماشي؟ غار ثور ده هنا اصلا
مش في الطريق وتحت وما لوش اي علاقة والنبي صلى الله عليه وسلم هو خطته كانت هيروح الغردقة وهفضل قاعد فيه تلات ايام اصلا. ليه؟ هو تاني يوم الصبح مكة هتتقلب انه النبي صلى الله عليه وسلم خرج
وهيخرجوا وهيدوروا عليه ومش هيسيبوه. فهو كان هدفه ان هو يعدي المرحلة دي ان انا اقعد هنا تلات تيام ولحد ما هم يقعدوا بقى يفركوا ويروحوا وييجوا ويعملوا دوشة. وبعد كده نخرج احنا نهاجر بقى. ومش هيهاجر من طريق المدينة العادي. هيهاجر من طريق الساحل
يعني شو الخطة محكمة جدا الخطة فعلا واقعية جدا. والنبي صلى الله عليه وسلم عمل ايه بقى بدأ ان هو يستخدم اه الناس اللي حواليه عشان يساعدوه. فسيدنا عبدالله ابن ابي بكر كان يعمل ايه؟ كان دوره ان كل يوم يجي لهم
يعني كان عارف مكان الغار يجي لهم عشان يقول لهم النهاردة مكة عملوا ايه وطلعوا قرار ايه واجتمعوا عايزين يدوروا فين. ده كان دوره الوحيد واتفق مع واحد تاني اسمه ابن فهيرة كان دوره ده واحد كان بيرعى الغنم. فانت هترعى الغنم في الحتة دي عشان عبدالله بن ابي بكر ده اثار اقدامه تتشال
وخلي بالكم العرب تقال جدا في الحتة دي يعني يعني عشان بس يعني اللي هو ايه هيشوفوا اسار اه لأ انت مش فاهم في غزوة بدر لما نيجي لها انا بس هسبق عشان تفهم يعني
في غزوة بدر سيدنا ابو سفيان اللي هو كان لسه على الكفر عرف منين ان المسلمين جايين يعني حاجة بعيدة شوية بس يعني حاجة مش احاول اوصفها بشكل كويس. بس مسك البراز بتاع البعير
ماشي وطلع منه النواة بتاعة التمر وقال لهم ده تمر المدينة يبقى المسلمين هنا. ودي مش اللي هو عشان هو ما حصلش. هم العرب كده ها هم العرب العرب كانوا كده بقى. اه لا لا العرب كانوا كده
يعني هو آآ فكرة عشان كده في قصة تانية من القصص المهمة قصة سيدنا ابو سلمى ابن الاكوع غير ابو سلمة ها المهم انه سيدنا آآ سلمة ده كان احد المشركين على حصان
وهو على رجله وجابه ازاي بس بان هو بيمشي وراء اقدام الحصان. فاهمين فالعرب كانوا كده. فكان فيه واحد مخصوص عشان اثار اقدام اللي راح يقول لهم الاخبار والسيدة اسماء
كانت دورها ان هي انا اللي هودي الاكل. كل يوم تروح لهم عشان تودي لهم اكل. آآ خطة فزيعة وقعدوا كده تلات تيام وحصل اللي احنا عمرنا فعلا ما نتخيله
انه المشركين قرروا وهم بيدوروا يدوروا هنا لحد ما وصلوا للغار وديل سيدنا ابو بكر قال له ايه؟ لو نظر احدهم احدهم تحت قدميه لرآنا النبي صلى الله عليه وسلم قال اسكت ابا بكر
اسكت يا بكر انت ازاي تقول كده؟ ما ظنك باثنين الله ثالثهما انا بس كل اللي بقوله ايه؟ ليه ربنا يخليهم يروحوا لحد هناك طب هو مش هيحصل حاجة ويمشوا
مش اللقطة يا بكر عشان عشان اللي احنا لسه قايلينه عن ام سلمى ليه ليه يحبسوها طالما هيسيبوها؟ عشان العبودية اللي هتزهر هنا عشان تفهم ان انت مش مش منك مش بك
الموضوع مش بك انت لو بخططك لوحدك برضه تفشل. انت لو بعقلك برضو تفشل ده معنى مهم قوي انت لو ما عكش ربنا ومعك كل السبل اللي في الدنيا دي برضو هتفشل
انت اضعف من انك تعيش من غير ربنا وتاني حاجة عشان العبوديات اللي هتشوف النبي صلى الله عليه وسلم ظهر منه ايه؟ يا جماعة اللي النبي عليه الصلاة والسلام زهروا منه ده
والله لو ادوني وقت اكتب حاجة عشان الناس يعني فلو ادوني وقت امخمخ اقول ايه ما تعرفش تطلع التوكل ده فالنبي صلى الله عليه وسلم ربنا بيكرمه بالمواقف دي. بانه بيزهر منه عبوديات
احنا فاهم انت اخرك فاهم في مزمش شفايفك كده معه وتقول ايه التوكل! ايه ده وخلي بالك سيدنا ابو بكر مش زي ما انت فاكر. مش آآ مش ايمانه ضعيف
النبي صلى الله عليه وسلم قال لو وضع ايمان ابو بكر في كفة وايمان ايه؟ الامة في كفة لرجح ايمان ابو بكر الامة بكل الصحابة والعلماء والتابعين واحنا واللي جايين بعدينا
طب ازاي النبي صلى الله عليه وسلم قال كده ايمان السيد ابو بكر ده في حتة تانية طب سيدنا ابو بكر طب ما هو كان باين عليه انه خايف اهو. لأ ما كانش خايف
كان خايف وما كانش خايف اه اذ يقول لصاحبه ايه لا تحزن مش لا تخاف هنا وبكر كان كان مهموم على اللي ممكن يحصل في الدين وفي الرسول وفي الاسلام مش على نفسه
خالص يعني الموقف موقف عجيب انت انا عايزك تقعد تفكر كتير في الموقف ده عشان بس الوقت اوعى تفكر في الموقف ده هل انت هل انت مؤمن بربنا؟ اه طبعا. طب هل انت متوكل عليه بجد
يعني اصل هو التوكل بيزهر كده لما لما يقفوا عند الغار فهيظهر التوكل اهو انما مسلا طول ما هو عبدالله بن ابي بكر يقول لهم ايه؟ لا المشركين مش جايين ولا فاهمين حاجة ولا ولا
هتحس انك هادي كده امتى امتى امتى التوكل يزهر لما الخطر يقترب لما الابتلاء يشتد هل انت متوكل على ربنا لازم تبقى عارف لست متوكل على ربنا ربنا عمل ايه مع النبي صلى الله عليه وسلم في الهجرة؟ بتقرا القرآن
بتتعرف على مين ربنا والله فعلا لما بتقرا القرآن بتتحول بعد كده عندك عقيدة ومشاعر انه وربنا ده مش اي حد يا جماعة ليس كمثله شيء بتشوف ربنا فعلا هو بص بص عمل ايه مع سيدنا ابراهيم في النار. بص عمل ايه مع مع سيدنا يونس في الحوت؟ بص عمل ايه مع سيدنا موسى مع فرعون؟ انت بتتعرف على ربنا
بقدرة او بنظرة لقدرته ولقهرو ولتحكمه ولجبروته بشكل مش بنتكلم بقى ايه عشان كان في درس مهم جدا للشيخ احمد عبدالمنعم اسمه النظر الى السماء فكرته ان انت ايه ما تقعدش تركز في تفصيلة مشكلته اللي هو انا هتجوز ازاي؟ انا هخف ازاي؟ انا هاكل ازاي؟ انا هشرب ازاي؟ آآ اطلع فوق زوم اوت كده وافهم انت بتعبد مين
لما بتقرا القرآن ربنا بيكلمك عن عن نفسه بمواقف يعني بيقول لك ان اهلك عادوا ثمود مش مسلا فاهم في واحد مستحلف لك فاهم وعايش ربنا بيكلمك عن عن ليفلز عالية جدا جدا جدا
وبعد كده بتنزل انت بقى لمشكلتك الصغيرة التافهة اللي هي اصلا ما تساويش حاجة في في قدرة ربنا فبتحس ان هي مش حاجة اصلا مش موضوع اصلا فحتى الاية بتاعة الهجرة دي
اذ يقول لصاحبه لا تحزن ان الله معنا فانزل الله سكينته عليه وايده بالجنود لم تروها. وجعل كلمة الذين ايه كلمة الذين كفروا دي يعني ايه كلمة الذين كفروا ايه الكلمة دي
لأ يعني ايه الكلمة؟ بالزبط كده انه احنا مسلا ان احنا مسلا ايه هنقتل رسول الله او ان احنا هنهلك الاسلام ده وجعلت كلمة الدنيا كفروا السفلى. بعد كده الرب يقول ايه
وكلمة الله العليا. معلش عشان دي حتة مهمة. جعل كلمة الذين كفروا السفلى. خلاص؟ بعد كده اللي بعديها دي وكلمة بالضمة يعني ايه بالضمة يعني لو ابتدأ يعني دي جملة تانية خالص ما لهاش دعوة باللي قبليها
مش وجعل كلمة الله العليا. فاهمين وجعل كلمات العليا ان هي ما كانتش العليا انما هي مش كده هي ايه وكلمة الله العليا. ده الاصل اصلا ده يعني ده الديفولت اصلا انه الله ان الله هو الاعلى. ودي من الاسماء الرهيبة ان الله هو الاعلى
اللي هيقوله هيحصل واللي يريده هيمشي الله اعلم ان من كل حد ان انت تستوعب بقى الكلام في الهجرة فيخليك من هو الله دي بتكبر عندك ويقدر على ايه وبيقهر ازاي البشر
ان هو يخليهم واقفين عند الغار ومش هتشوفوهم. ده من قهر ربنا والله اسم الله القهار من من الاسماء العميقة اوي. القهر بتاعنا غير القهر بتاع ربنا. القهر بتاعنا ان انا احط مسدس واقول لك قم صل. ده الانسان وهو بيقهر الله
هو مش كده. الله يأخرك وانت قاعد كده تنام. طب حاول تقوم لأ مش عارف افضل اه يعني. طب وانت نايم حاول تصحى لأ مش هعرف افضل صاحي. ربنا بيقهر على قدره
ربنا يخليهم يقفوا عند الغار وايه ومش هتشوفوهم طب ده فاضل لنا حتة لأ هيوديهم لحد الغار وبرضو مش هيتمكنوا منهم. شايف ربنا عامل ازاي فانت محتاج تستوعب من الدروس دي
انه علاقتك بربنا لازم لازم فعلا ترتقي في ايمانك بربنا. ربنا بيقدر على ايه؟ وبيعمل ايه ففعلا الموقف بتاع الغار ده فهمت ليه؟ شف لما ربنا وداهم الغار عشان نتعلم احنا
اتعلم مين هو ربنا ونتعلم العبد لازم يبقى عامل ازاي. النبي صلى الله عليه وسلم نعم العبد ما فيش زيه اتعلم العبد يبقى عامل ازاي في الاوقات الصعبة دي نتعلم انه يبقى همك على على الدين وعلى مش على نفسك وخلاص وخايف زي سيدنا ابو بكر
كان صلى الله عليه وسلم يعني نعم العبد وسيدنا ابو بكر لا تحزن ان الله معنا فالمهم نرجع بقى قعدوا تلت تيام واهل مكة مش عارفين يعملوا ايه. وطلعوا آآ طلعوا قرار اللي هيجيب النبي صلى الله عليه وسلم
آآ له جايزة رهيبة وميت ناقة وراحوا لبيت النبي صلى الله عليه وسلم ولقوا سيدنا علي ومسكوه وسيدنا علي واستجواب بقى وتحقيقات وراحوا لبيت سيدنا ابو بكر خدوا بنته اسماء مواقف صعبة يعني يعني في السيرة لسيدنا اسماء ضربوها والنبي سيدنا علي ضربوه وبدأوا يستجيبوه وفي الاخر ما طلعوش بحاجة
فسبوهم وطلعوا القرار ده الجايزة العزيمة للايه؟ للي هيجيبهم النبي صلى الله عليه وسلم خلاص خرج هو وسيدنا ابو بكر وكان معهم واحد كمان خريج يعني الجيد يعني واحد هيدلهم على الطريق. هم مش عارفين طريق الهجرة بالزات عايزين طريق
من حتة فاستعانوا بواحد عشان يساعدهم في ده. وخلاص ماشيين هم التلاتة في طريق الهجرة وبدأ النبي صلى الله عليه وسلم هجرته ففي واحد قاعد في مكة فجه واحد من من برة مكة
فبيقول انا شفت اتنين ماشيين فين فدا شكلهم كزا وكزا فقام قايل لهم ايه؟ لا لا ده مش هم ده ده فلان وفلان انا عارفهم وكزا وهو عارف كويس ايه
ان هم دول ابو بكر والنبي صلى الله عليه وسلم انا عايز اجهز انا ده اسمه مين؟ اسمه سراقة. سيدنا سراقة ابن ما لك. سيدنا لانه اسلم برضو. تمام ان سراقة ون مالك
فقال لك بص انا انا اكتم على الموضوع واشوف انا هعمل ايه. وراح وجهز بعيره وخرج ولحد ما مشي في الطريق اللي التاني قال عليه لحد ما لقاهم في سن زراقة ايه؟ قصته اتضحك قوي. سن زراقة بيقول انا قبل ما اخرج هم عندهم فكرة الازلام دي. الازلام ايه ربنا قال في القرآن
تستقسموا بالازلام. الازلام دي كانوا يعملوا ايه؟ حاجة زي مسلا حجر كده او يعني احجار او ايا كان يعني. ويرمي ولو طلعت كزا هعمل لو ما طلعتش كزا هعمل خلاص هو بيقرر بناء على ايه
بناء على رامية كده والموضوع واضح يعني ان هي هنستقسم ونشوف اللي هيحصل فعارف هنطوس كويس وهم كانوا بيطسوا ازلام فسيدنا سراقة قال اخرج وراه ولا ما اخرجش؟ فرمى. فقال فخرج الذي اكره
يعني ايه اللي طلع انك ما تخرجش قام قايل قمت خارج. خلاص؟ فهو بيقول فلقيت النبي صلى الله عليه وسلم قريب فبدأ يستقسم طب اروح ولا ما اروحش؟ فخرج الذي اكره
قمت رايح فسيدنا سراقة بيقول كلما اقتربت ايه اللي يحصل هو بيقول الحصان بتاعي رجله تغطس جوة الرمل ويقف كده ومش عارف اتحرك واقع. ويقوم فيستقسم في الازلام فيخرج الذي يكره فيقوم مقوم الحصان ويمشي شوية يقوم واقع. فبيقول فعلمت انه ممنوع
هو النبي صلى الله عليه وسلم يا جماعة من اول يوم من اول الموضوع وربنا معه فانت لازم تبقى عارف ان من اول لحظة وربنا معك وفي الاوقات اللي انت مش هتقدر ربنا معك
نقول اياك نعبد واياك نستعين فاصل العبادة اصله في ان هو يعينك فربنا من اول لما كانوا قدروا ان هم يقتلوه بعت له سيدنا جبريل لما الغار ما خلاهمش يشوفوه. المواقف اللي هي انت مش هتقدر عليها ما تقلقش. لان ربنا معك
فالموقف ده ربنا مش هيسيب النبي صلى الله عليه وسلم فسن زراخة بيقول انا انا عارف ان هو كده ايه انا اصلا عارف انه نبي من الاول وعارف ان هو مش عارف اصلا انت مالك فبيقول حتى بيقول انا ناديت على النبي خلاص طب ايه
قال له يعني ايه؟ ازن لي يعني انا عايز اقرب لك فيعني اديني الامان تخيلوا والنبي صلى الله عليه وسلم راح لسيدنا زراقة وقال له تكتم عني يعني ما تقولش ان احنا
ما تقولش ان انت شفتنا وايه ولك سواري كسرى مين كسرى ده ملك الفرس قال له واوعدك انك هتاخد الاساور بتاعة كسرى فسيدنا سراقة عمل ايه قال له طب اطلع ورقة وتكتب لي كم؟ هو عارف انه نبي هو عارف انه ده صح هو عارف ان ده هيحصل هو الموضوع الموضوع عنده مسلم بس هو بالنسبة له
قبل ما يسلم مبادئه مبادئه في الارض نبي مش نبي انا عايز الجايزة دلوقتي هو بقى عارف انه الجايزة اه مبدئيا انا مش هعرف اجيبه وفيه جايزة تانية ولك سواري كسرى
وبعد فتح الفرس على ايد سيدنا عمر آآ سيدنا سراقة راح له بالورقة وخد وبعد ما اسلم طبعا انما سبحان الله فعلا يعني آآ قلت لكم قلت لكم في ناس النبي صلى الله عليه وسلم بيألف قلوبها
بطريقة بس بس انت خليك ارجل من كده وخليك زي الانصار اللي بايعوا دول سيدنا كعب بن مالك بيقول ايه؟ بيقول انا كعب ابن مالك ده واحد من اللي شهدوا البيعة دي
بيقول انا شهدت مع نبي وسلم غزوات كزا وكزا وكزا وكزا وكزا وشاهدت البيعة وبيقول وما احب لي ان اكون شهدت بدرا بهذه البيعة. يعني ايه يعني البيعة دي عندي اعظم من اي حاجة انا عملتها
لانه موقف رجولة. انا عارف انا باعاهد ربنا على ايه ممكن في رجولة يعني. فايه اللي حصل؟ فخلاص هم ماشيين وسيدنا ابو بكر سبحان الله الخوف اللي على النبي صلى الله عليه وسلم ده معه من اول الطريق
وهو يعني يقول كل شوية يمشي على يمينه امشي وراه امشي قدامه خايف عليه والنبي صلى الله عليه وسلم قاعد بيقرا قرآن في حتة تانية صلى الله عليه وسلم يعني. فعلا يعني
وهو سيدنا ابو بكر خايف عليه. وشوية اه لما دخلوا الغار قال النبي صلى الله عليه وسلم استنى اخش انا الاول. ليه الارض قد كده اه عشان لو فيه عقرب لو فيه تعبان المهم انت يا رسول الله. حاجة عجيبة جدا فعلا
وفي مرة كانوا هم ماشيين عطشانين فلقى واحد معه لبن. فجاب اللبن النبي صلى الله عليه وسلم وقال جملة عجيبة قال فشرب حتى رضيت جملة جملة جملة خطيرة جملة برضه ايه محتاجة واحد يبقى قاعد بيكتب كتاب وعايز يقول حاجة حلوة عشان الناس فاهمة تعيط والله جملة عجيبة بس ده حب سيدنا ابو بكر للنبي صلى الله عليه وسلم
دي الحاجات دي ما بتتكلفش ها هتعرف تجيبها الا لو هي كده عشان كده اذ يقول لصاحبه ده حب يعني يعني النبي عليه الصلاة والسلام كان بيحب سيدنا ابو بكر جدا
وقال ما نفعني مال ما نفعني مال ابو بكر. ما حدش نفعني بفلوسه زي ما ابو بكر عمل معي وبيقول النبي صلى الله عليه وسلم ما فيش حد له عندنا يد يعني ايه يد
يعني ليه عندي حاجة؟ عشان كده ربنا قال في سورة اه الليل ايه وما لاحد عنده من نعمة تجزى. نفس المبدأ النبي عليه الصلاة والسلام قال ما فيش حد له عندي يد الا وعملتها. يعني ما حدش له يعني قدم لي مساعدة الا ردتها له. ما حدش له عندي حاجة الا عملتها له. انا يعني ما حدش محتاج يعني انا كده موفي مع كل حاجة. قال
الا ابو بكر ابو بكر ما اعرفش اوفي اللي عمله معي. انما اسلام بيقول كده. فيعني لا لأ سيدنا ابو بكر آآ ان شاء الله نحاول نتكلم عنه في مرات يعني
فالنبي صلى الله عليه وسلم وصل وصل خلاص ايه مش المدينة عشان تبقوا فاهمين المدينة بلد بس في آآ ضواحي وجوانب فالنبي صلى الله عليه وسلم وصل فاهل المدينة كانوا عارفين النبي صلى الله عليه وسلم هاجر
فبقوا كل يوم يخرجوا ابو يوسف كلهم يخرجوا يقفوا ولحد ما واحد من اليهود آآ كان فوق النخل فشافهم. فقال هذا ايه جدكم اهو اللي انتم بتدوروا عليه ده فخرج اهل المدينة
واستقبلوا النبي صلى الله عليه وسلم. والعجيب انه مين اللي جاي عليهم دي وخطيرة اوي دي يا جماعة. اللي جاي عليهم مين؟ في اتنين جايين. مين هم؟ سيدنا ابو بكر والنبي صلى الله عليه وسلم
فالناس بتجري على سيدنا ابو بكر الناس جريت على سيدنا ابو بكر فسيدنا ابو بكر قام عامل قال يعني الشمس بايه ان هو بيغطي النبي صلى الله عليه وسلم من الشمس
فالناس قامت جارية على النبي صلى الله عليه وسلم الموقف ده عجيب والله آآ ان انت ما تبقاش عارف النبي صلى الله عليه وسلم وسط اصحابه دي عجيبة. وده اللي كان بيحصل كتير
كتير يجي واحد ما يعرفوش عايز يتكلم معه عايز يسلم عايز ايا كان. ويقول لهم فين محمد؟ فيقولوا له الرجل اللي قاعد كزا اللي شايف الناس دي اللي جنب ده هو
شكله كان واحد منهم عادي ودي مشكلة كبيرة عندنا يعني لما واحد من النبي صلى الله عليه وسلم لما واحد قال له آآ رجل جميل. يحب الجمال. يعني انا باحب البس. هل ده الكبر؟ قال له لأ
بس خلي بالك من حب التميز الاوفر اللي عندنا ده اللي هو ايه يعني يعني لازم ابقى ملفت ها؟ لازم لازم ابقى مختلف. فيه ناس كده ما ينفعش ابقى عادي
النبي صلى الله عليه وسلم ما كانش يتعرف في وسط اصحابه يعني يعني ليه؟ لانهم مسلمين عادي. ليه ليه البس حاجة مختلفة عنهم واقعد في حتة مختلفة عنهم؟ وامشي بطريقة مختلفة عنهم وآآ خالد
خدوا بالكم من دي خلي بالك من دي تواضع تواضع وعادي خليك واحد من الناس عادي جدا. ومن احسن قولا ممن دعا الى الله وعمل صالحا وقال انني ايه مين المسلمين
دي مهمة قوي دي. ماشي ان احنا نحب نلبس ونحب بس بلاش ايه بقى بلاش المنزرة بلاش الفشخرة بلاش دي منين دي وريني دي اصل دي وريني دي بتاع وتحب انه انت ايه اهم حاجة انه هو انا لابس ايه وخلي بالك وانا جبت ايه والجزمة
مش عارف ايه والالوان ساعات بنأفور كده بنحب التميز قوي بنحب الزهور قوي اتعلم دي من النبي صلى الله عليه وسلم والنبي صلى الله عليه وسلم لما وصل آآ برة المدينة يعني في اوائل المدينة وصل وقعد بقى
اكتر من يوم في قباء. قباء دي حتة برة المدينة واول ما وصل النبي صلى الله عليه وسلم بنى مسجد وصلى فيه وبعد كده راح المدينة بعديه بكام يوم يعني ما دخلش المدينة اول يوم
ريح شوية في قباء وانت رحت المدينة دلوقتي بتقدر تزور قباء. هي بالعربية دلوقتي عشرين دقيقة. ماشي؟ فانت فاكر نفسك ان هي دي انا كده في المدينة. بس يعني هو الموضوع كان مختلف شوية
على ايامهم وسحرة وما فيش بيوت ما فيش عربيات. فمش كل حاجة المدينة كانت تعتبر هي عارفين يا جماعة عشان بس حد راح المدينة حد ما راحش اللي ما راحش يرفع ايده
يا لهوي قولوا اشهدوا انا ما اروحش المدينة طيب الحمد لله احنا رحنا والله طب حد شاف المسجد نبوي قبل كده عارفينه ده؟ تمام. عارفين الساحة اللي برة دي ماشي؟ مش في ساحة كده برة كبيرة كده
هم الصحابة كانوا عايشين هنا فاهمين يعني اللي برة ده يعتبر ايه؟ اللي هو التجمع بقى وطريق السويس فاهمين؟ انما الساحة دي يعني المسجد ده النبي عليه الصلاة والسلام كان كان عايش في الحتة اللي هي فيها القبر بتاعه ده بيته
باقي ده ايه؟ المسجد كان فين لو رحتوا يعني؟ المسجد يعني مش عارف النسبة بالزبط بس اصلا المسجد النبوي زمان ما يكملش خمسة في المية من المسجد اللي هو اللي جوة ده. والباقي ده كله هو فاهمين الفكرة. فالفكرة دي لما
حاجة نص ساعة بعيدة دي بعيدة اوي جبل احد اللي هو بنروحه برضو مسلا نص ربع ساعة تلت ساعة. لو هم خرجوا عشان يحاربوا هناك بدل ما المشركين يحاربوهم جوة فاهمين آآ ابعاد الحتة في حد هنا عنده الزكاء الهندسي ده ولا انتم ماشي المهم يعني
فانا ليه بقول ده عشان تفهموا النبي عليه الصلاة والسلام قاعد في قباء شوية وبعد كده راح المدينة. وهو بقى داخل المدينة نفسها طبعا كله بيستقبله وموقف عجيب فعلا كله كله
يعني من من من من شام العرب اصلا اتكرم وكمان ده النبي صلى الله عليه وسلم وما عندوش بيت. يعني هو ما عندوش بيت فهو داخل فكله بقى ايه يا رسول الله اتفضل عند آآ وياخد بقى ياخده الناقة بتاعته وياخدوها عليهم فنعمل
اقول لهم ايه دعوها. دعوها انها مأمورة. هي عارفة هي راحة فين وراحت فعلا وفجأة قعدت في حتة كده النبي صلى الله عليه وسلم خلاص احنا نبني المسجد هنا. مكان ما هي قاعدة
طبعا هيبني المسجد هنا يعني هو بيته هيبقى هنا. خلاص فاستقبله احد الانصار اللي هي بركة عنده الناقة عند نفس المنطقة دي اللي هو سيدنا ابو ايوب اسمه ابو ايوب
فتخيل كده المشهد بتاعي النبي عليه الصلاة والسلام ايه انا هبات عندك النهاردة ده حوار بقى اه والله كل ما اتخيل الراجل ده اللي هو دخل لمراته ولا النبي حسام هيبات عندنا النهاردة
والليلة دي هنبات عند النبي صلى الله عليه وسلم هيبات عندنا الحوار العجيب هنحضر اكل ايه؟ طب هنعمل ايه؟ طب وضبي البيت طب حوار الحوار آآ يعني نفسي اقعد مع زميلنا ميهوب كده ويحكي لي كده عن المشهد ده والنبي عليه الصلاة والسلام داخل واقعد هنا وبيحكي سيدنا ايوب عن الموضوع مش ما سابهوش برضو هو حكى
وهو قال انا بيتي كان دورين فانا آآ كنت انا بنام تحت فقلت بلاش نعمل عشان نبقى فوق عشان لو حد عايز يجي له. فقلت انا ومراتي نطلع فوق. فبيحكي فالقصة حلوة. والقصة تحس كده ان يا نهار ابيض. النبي صلى الله عليه وسلم داخل بيت
لقيت واحد يقول ان النهاردة هتستضيفني ده حوار ده بس يعني ربنا يرزقنا صحبته في الاخرة يعني فده كده ايه؟ الهجرة بسرعة عشان الوقت بس هي فعلا فيها كتير. يعني انا لو لو علينا كنا قسمناها
بس انا نفسي باقول لكم مش بس احداث وعرفناها في دروس يعني تحس كده ايه في حاجات كتيرة قوي نتعلمها النهاردة من اول الرجولة في البيعة. وانه البيعة دي مش كلمتين تهريج
لحد ما ان انت يبقى في زهنك حاضر انا ببايع او هخش في المعمعة دي عشان حاجة اسمها جنة. اعظم بكتير من اي حاجة موقف البيع موقف عظيم ممكن يبقى درس لوحده
آآ موقف هجرة الصحابة مواقف هجرة الصحابة وانا ما قلتش ربعها مواقف بتتعلم منها بتتعلم منها فعلا الابتلاء والسيدة ام سلمة والقصص اللي قلناها دي وسيدنا عياش وسيدنا هشام ابن العاص مواقف تتعلم منها ما تضعفش وما بتفتنش
هو سيدنا عمر قال كده فافتتن ففتن خلاص ففي مواقف كتيرة بصراحة النهاردة احداس الهجرة نفسها طبعا ده بيتقال بقى كتير لازم تاخد بالاسباب ولازم تخطط ايوة ما احنا فاهمين. بس احنا مش مشكلتنا هنا يعني عارفين كأنه اللي بياخد اسباب هنا واللي بيتوكل بس هنا احنا هنا
هنا في الاخر خالص فانا مش محتاج اكلمكم على اخز الاسباب احنا محتاجين نتربى على مين هو ربنا ونتوكل عليه فعلا نثق فيه عشان نبقى هنا بس يعني احنا عايزين بس ايه نخش شوية كده انما احنا الحمد لله ورقة وقلم وخطة وكلم فلان واسأل ورح ناديه كويسين قوي فيها
انما احنا عايزين نتعلم من الهجرة. الجانب اللي احنا ضعاف فيه. الجانب الايماني الجانب اللي زهرت فيه مين هو ربنا مع سراقة وهم عايزين يقتلوه وربنا بيقول واذ يمكر بك الذين كفروا ليثبتوك يعني قالوا طب
نكتفه انه يثبتوك او يقتلوك او يخرجوك ويمكرون ويمكر الله اتعلم ان الله لما يمكر بحد انسى والله خير الماكرين. ده ده الحاجة الايمانية المهمة اللي نتعلمها بالهجرة المدينة زي ما قلنا. وان شاء الله المرة الجاية نتكلم عن بدايات يعني ايه الاسلام في المدينة
سبحانك اللهم وبحمدك اشهد ان لا اله الا انت استغفرك واتوب اليك